James Cook

Hiel käpten: James Cook (1728 novul 7 - 1779 febul 14) äbinom letävan, nafan ä kaedavan Britänik. Ärivölo diniti käptena in el Royal Navy (Nafem Regik Britänik), el Cook äbinon balidan, kel ädunom kaedi ela Nula-Faunlän bü letävs omik kil in Pasifean, dü kels ävedom Yuropan balid, kel ärivom joli Stralopa e Havayuänas äsi äfägom ad nafön zü Nula-Seleäns.
El James Cook pö Sikloped Britänik yela 1911

El Cook ävedom ädutikom lü tidanafem ven äbinom nog hipulper Collingridge (2002) e pälasumom fa Nafem Regänik ün 1755. Äkompenom pö Krig Velyelik, pos kelos äbeletävom dili gretikün nügola flumeda: Saint Lawrence dü beleseat ela Québec. Atos ämögükon Generale: Wolfe tataki klänedik oma su Kamaläns ela Abraham ed äyufon ad küpälükön Klubi Regik tefü el Cook. Küpäl at äpubon ün timül leveütik kariera pösodik oma e volfama letävama lovemelik Britänik, ed äkoedon vedön omi ün 1766 lebüdan nafa: Endeavour pro bal letävas Pasifeanik kil.

El Cook ädäsinom kaedis kuratik topädas mödik, in kels nisuls e jols anik äpubons balidnaedo in Yurop. Duinods omik kanons pägivülön mige meliseva, fägas kaedavik süperik, kurada ad beletävön pladis riskädik ad fümükön jenöfotis (a. s., änünafom anikna ini Sirkot Lantarktänik), fäga ad dugön manis in dinäds negönik, e bolda tefü mafäd letävas omik äsi tefü viläl ad pluon tefü büds Nafema.

El Cook ädeadom su Havayuäns pö komip ta Havayuänans dü letäv Pasifeanik kilid oma ün 1779.

 Literat 

Klad:Moteds ün 1728
Klad:Deadams ün 1779
Klad:Letävans Linglänik
Klad:Yegeds vipabik